Kelly's Heroes

***Kelly's Heroes*** (), također prikazivan i pod naslovima ***Zlato za odvažne*** i ***Ratnici***, je američko-jugoslavenski ratni film snimljen 1970. godine u režiji Briana G. Huttona. Radnja se događa za vrijeme Drugog svjetskog rata u Francuskoj odakle se u ljeto 1944. godine kada se njemačke snage kaotično povlače pred američkim snagama. Naslovni protagonist, čiji lik tumači Clint Eastwood, je američki podoficir, nedavno degradiran u običnog vojnika, koji slučajno dozna kako su Nijemci sakrili basnoslovnu količinu zlata u trezoru banke gradića smještenog nekoliko desetaka kilometara iza linije fronte, te dolazi na ideju da zajedno sa svojim drugovima bez znanja pretpostavljenih okupi malu jedinicu sa kojom će pokušati svo to zlato uzeti sa sebe.

*Kelly's Heroes* je sniman na lokacijama u tadašnjoj Jugoslaviji, a koje su uključivale istarski gradić Vižinada, Špicerov dvorac u sremskom mestu Beočinu i rudniku Vrdnik, takođe u Sremu. Osim financijskih i logističkih razloga, američki studio MGM se za jugoslavenske lokacije odlučio i zbog toga što je tadašnja JNA bila spremna producentima pomoći ustupanjem autentične njemačkog i američkog oružja i opreme iz Drugog svjetskog rata, a koje je još bilo u arsenalima. To je prije svega uključivalo tenkove Sherman, dok je za antologijsku scenu završne borbe, u kojoj se protagonistima suprostavljaju njemački tenkovi tipa Tigar, su korišteni sovjetski tenkovi T-34 koje su posebno "ušminkani" i modificirani kako bi što uvjerljivije "glumili" njemačka vozila.

Film je, pak, kritičarima privukao pažnju originalnim pristupom kako Drugom svjetskom ratu, tako i originalnim načinom na koji se nastojao iskoristiti antiestablišmentski sentiment tadašnje, pretežno, mlade publike. Umjesto da se u njemu na tradicionalni način veličaju patriotske vrline američkih vojnika ili, pod uticajem kritike tada aktualnog sukoba u Vijetnamu rat prikazuje kao tragični i besmisleni pokolj, *Kelly's Heroes* ga je prikazao kao "dobru zabavu", odnosno ratni kaos kao jednu od rijetkih prilika da se ostvari sve ono što je običnim ljudima zapriječeno u mirnodopskom životu. To je najviše došlo do izražaja kroz lik tenkističkog narednika Oddballa (čiji lik tumači Donald Sutherland u jednoj od svojih najpoznatijih uloga), a koji je, isto kao i ljudi kojima zapovijeda, prikazan kao svojevrsna preteča hipija koji nosi bradu, puši hašiš i koristi žargon tadašnje američke kontrakulture. Iako *Kelly's Heroes* nije ostvario neki naročiti komercijalni uspjeh, sa vremenom je njegova reputacija počela rasti, te je dobio svojevrsni kult status i danas se smatra jednim od najboljih ratnih filmova svih vremena.

## Uloge

*Clint Eastwood ... Redov Kelly
*Telly Savalas ... Stariji narednik "Big Joe", zapovjednik voda i Kellyjev *de facto* potčinjeni
*Don Rickles ... Zastavnik "Crapgame", također zvan "Hustler" od Big Joea, logističar koji uvijek traži profit
*Carroll O'Connor ... General major Colt, zapovjednik divizije
*Donald Sutherland ... Narednik "Oddball"
*Gavin MacLeod ... Moriarty, Oddballov pesimistički mitraljezac i mehaničar
*Shepherd Sanders ... "Turk," artiljerac Oddballovog tenka koji uvijek nosi fes.
*Stuart Margolin ... Redov "Little Joe", radio-operater voda
*Jeff Morris ... Razvodnik "Cowboy," vozač jednog od polugusjeničara
*Hal Buckley ... Kapetan Maitland
*Dick Balduzzi ... Redov Fisher, koji može prevesti njemačke dokumente
*Richard Davalos ... Redov Gutowski, snajperista tima
*Gene Collins ... Redov "Barbara" Babra, Big Joeov pomoćnik
*Perry Lopez ... Redov "Pachuco" Petuko, koji nosi BAR
*Tom Troupe ... Kaplar Job, bliski prijatelj Big Joea
*Harry Dean Stanton ... Redov Willard (kao Dean Stanton)
*Len Lesser ... Tehnički narednik Bellamy iz 42. jedinice za postavljanje mostova
*David Hurst ... Oberst (Pukovnik) Dankhopf
*George Savalas ... Narednik prve klase Mulligan, zapovjednik minobacačkog odjeljenja
*Karl-Otto Alberty ... esesovski zapovjednik tenka Tigar br. 115 commander (kao Karl Otto Alberty)
*Ross Elliott ... Pukovnik Booker, komunikacijski oficir 35. divizije
*Fred Pearlman ... Razvodnik Mitchell
*Michael Clark ... Redov Grace
*George Fargo ... Redov Penn
*Dee Pollock ... Redov Jonesy

## Reference

## Vanjske veze
*
*
*Castle Beočin in Serbia (Major General Colt's headquarters)